钦定古今图书集成/明伦汇编/家范典/第100卷 > 袁氏世范 > 《睦亲篇》
## 钦定古今图书集成/明伦汇编/家范典/第100卷 > 袁氏世范 > 《睦亲篇》

“置义庄以济贫族，族久必众，不惟所得渐微，不肖子
孙得之不以济饥寒，或为一醉之适，或为一掷之娱，
至有以其合得券历预质于人，而所得不及其半者此为何益？若其所得之多，饱食终日，无所用心，扰暴
乡曲，紊烦官司而已。不若以田置义学及依寺院置
度僧田，能为儒者择师训之，既为之食，且有以周其”
乏。质不美者无田可养无业可守则度以为僧非惟
不至失所狼狈辱其先德。亦不至生事扰人紊烦官
司也。